ñett ñu yeeme
ñetti nit lañu woon, kenn ku ne, am mag gu doy kéemtann.
kenn ki dafa amoon gis-gis bu ñaw, ñaw a ñaw ba amul ub dend.
ki ci tegu, amoon na nopp yu neex, ba lu yëngu lu mu tuuti tuuti, du ko rëcc.
ñettel ba, gudd loxo ba mu jéggi dayo.
ñoom ñet ñu ànd di doxantu ca tefes ga, ba mu yàgg, Maneex-nop ne temm taxaw, ne kott, ba ma yàgg mu ne :
- dégg ngeen ! am na peppu ceeb wu daanu ci biir géej, dégg naa putt ja.
baax-bët daldi ne :
- waawaaw, mu nga nale may séen ca ndox ma, muy yëngu.
gudd-loxo daldi ne coppet pepp ba, ne leen :
- amleen, seen peppu ceeb a ngoogu !
ñu leen di laaj, ñii ñett, ana ku ci sut ?
OSAD
tibbi ko ak coppite ci
Téere dawal
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn est_Latn wol_Latn wol_Latn